**Ajánlások a lakosoknak rendkívüli események fennállása idejére**

**Rendkívüli hőség**

***2. fokozatú hőségriasztás***

A levegő hőmérséklete 35°C vagy több:

a) kerülni kell a tűző napon való tartózkodást, főként délben és kora délután,

b) ne hagyjuk a gyermeket vagy állatot a tűző napon, vagy leállított gépkocsiban,

c) ügyeljünk a folyadékpótlási rend betartására.

***3. fokozatú hőségriasztás***

Hosszantartó hőség, a levegő hőmérséklete 40°C vagy több:

a) kerülni kell a tűző napon való tartózkodást, főként délben és kora délután,

b) ügyeljünk a folyadékpótlási rend betartására,

c) ne hagyjuk a gyermeket vagy állatot a tűző napon, vagy leállított gépkocsiban,

d) tűző napon való tartózkodás esetén használjunk napsütés elleni védőfelszerelést

(fejfedőt, védőkrémet, napszemüveget stb.).

**Rendkívüli hideg**

***2. fokozatú riasztás (M2)***

A levegő minimális hőmérséklete – 20°C vagy alacsonyabb (M2, < -20°C). Erős fagy:

a) védekezzünk megfelelően meleg öltözettel és lábbelivel,

b) védjük a test fedetlen részeit zsíros védőkrémmel,

c) tegyünk megfelelő védőintézkedéseket a gazdasági növények fagy elleni védelmére.

***3. fokozatú riasztás (M3)***

A levegő minimális hőmérséklete -30°C vagy alacsonyabb (M3, < -30°C). Nagyon erős fagy:

a) sürgősen fűtött, meleg helyre menni (lakás, lakóház),

b) megfelelő intézkedéseket foganatosítani az ipari létesítmények fagyvédelme ellen (hőszigetelés…),

c) védjük a test fedetlen részeit zsíros védőkrémmel.

**Szélriasztás**

***2. fokozatú riasztás (V2)***

Erős szél esetén, mely széllökések idején eléri vagy meghaladja a 20m/s.-ot (V2, átlag  > 20 m/s, széllökése idején > 25 m/s):

a) ne tartózkodjanak szabad, sík felületeken,

b) ne tartózkodjanak labilis építmények közelében,

c) csukják be és biztosítsák be az ajtókat és ablakokat,

d) az udvarokból takarítsák el a szabadon heverő tárgyakat,

e) a gyerekeket ne engedjék ki a szabadba,

f) helyezzék biztonságba a háziállatokat,

g) ne parkoljanak gépkocsival fák és romos épületek közelében,

h) korlátozzák a közlekedést könnyű gépkocsikkal és megrakatlan teherautókkal, korlátozzák a közlekedést nyílt, szeles-huzatos terepeken,

i) biztosítsák be az ablakokat, az üvegházakat, a szabadon tárolt tárgyakat, gyűjtsék össze a száradó mosott ruhát,

j) ha autóban közlekednek, csökkentsék a haladási sebességet.

***3. fokozatú riasztás (V3)***

Nagyon erős szél esetén, mely lökésekkor eléri vagy meghaladja a 25m/s-ot, illtve a 35m/s-ot (V3, átlag > 25 m/s, lökéskor > 35 m/s):

a) ha szükséges, nem szabad kimenni a házból/lakásból,

b) ne tartózkodjanak szabad, sík felületeken,

c) csukják be és biztosítsák be az ajtókat és ablakokat,

d) a gyerekeket ne engedjék ki a szabadba,

e) ne közlekedjenek könnyű gépkocsikkal és megrakatlan teherautókkal, ne közlekedjenek nyílt, szeles-huzatos terepeken,

f) biztosítsák be a darukat és toronydarukat.

**Hónyelvek és hófúvások**

***2. fokozatú riasztás***

Intenzív hóátfúvás- és hófúvás-képződés:

a) a gépkocsikat fel kell szerelni a szükséges műszaki eszközökkel ( téligumi, hólánc, vontatókötél, lapát stb.),

b) tartsunk magunknál kommunikációs eszközt (mobiltelefon, PDA, adóvevő stb.), hogy segítséget tudjunk kérni.

***3. fokozatú riasztás***

Rendkívül erős hóátfúvás- és hófúvás-képződés:

a) korlátozni a mozgást külterületeken,

b) korlátozni a közlekedést gépkocsival vagy más közlekedési eszközzel.

**Havazás**

***2. fokozatú riasztás  (S2)***

Erős havazás, mely során 20 cm vagy több hó hull 12 óra alatt:

a) a hegyekben figyelni és betartani a hegyi szolgálat utasításait,

b) a gépkocsikat fel kell szerelni a szükséges műszaki eszközökkel ( téligumi, hólánc, vontatókötél, lapát stb.),

c) kásás hó esetén és erős szélben korlátozni a mozgást az erdőkben vagy villamos vezetékek környékén.

***3. fokozatú riasztás (S3)***

Rendkívül erős havazás, mely során 30 cm-nél több új hó hull 12 óra alatt:

a) korlátozni a mozgást és tartózkodást (közlekedési eszközzel is) a szabadban,

**Ónoseső, síkosság**

***2. fokozatú riasztás***

Intenzív jegesedés:

a) korlátozni a mozgást és tartózkodást (közlekedési eszközzel is) a szabadban,

b) kezelni a járdák felületét, hogy biztonságosan lehessen közlekedni rajtuk.

***3. fokozatú riasztás***

Rendkívül erős jegesedés:

a) korlátozni a mozgást és tartózkodást (közlekedési eszközzel is) a szabadban,

b) kezelni a járdák felületét, hogy biztonságosan lehessen közlekedni rajtuk.

**Vihar, zivatar**

***2. fokozatú riasztás (BD2)***

Erős zivatar, záporral, óránként 30 mm-nél több esővel,  25 m/s-nél nagyobb széllökésekkel (BV2, >25m/s):

a) ne tartózkodjunk a szabadban sík felületeken,

b) ne tartózkodjunk labilis objektumok közelében,

c) csukjuk be és biztosítsuk be az ablakokat és ajtókat,

d) rakjuk el az udvaron szabadon letett tárgyakat,

e) helyezzük biztonságba a háziállatokat,

f) ne parkoljuk fák alatt vagy romos épületek közelében,

g) könnyű gépkocsival vagy rakomány nélküli teherautóval ne közlekedjünk nyílt, szeles-huzatos területen,

h) a szabad természetben zivatar idején maradjunk a gépkocsiban, vagy keressünk mélyebben fekvő területet (de vigyázzunk, mert esetleg elöntheti a lezúduló csapadékvíz),

i) ne tartózkodjunk magas oszlopok vagy fák közelében,

j) hagyjuk el a vízfelületeket, ne tartózkodjunk (még kiszáradt) patakok, folyók közelében sem.

***3. fokozatú riasztás (BD3)***

Rendkívül erős zivatar, felhőszakadással, óránként több mint 40 mm csapadékkal, 35 m/s-nál nagyobb széllökésekkel (BV3, >35 m/s):

a) ha nem szükséges, ne hagyjuk el a házat, lakást,

b) ne engedjük ki a gyerekeket,

c) ne parkoljuk fák alatt vagy romos épületek közelében,

d) ne tartózkodjunk magas oszlopok, nagyfeszültségű villanyvezeték, vagy fák közelében,

e) hagyjuk el a vízfelületeket, ne tartózkodjunk (még kiszáradt) patakok, folyók közelében sem,

f) biztosítsuk be házunkat a víz behatolása ellen.

**Eső**

***2. fokozatú riasztás   (D2)***

Intenzív esőzés, 50 mm-nél több csapadékkal 12 óra alatt

- vészhelyzet és időszűke esetén:

Minden tevékenységet abbahagyni, gyorsan biztonságos helyre (domb, magasabban fekvő terület), vagy az e célre előre kijelölt helyre sietni.

- ha van elegendő idő:

a) kikapcsolni és lezárni az áram, a gáz, a víz fővezetékét,

b) áthelyezni a lakberendezési tárgyakat a felsőbb szintre, emeletre,

c) bezárni és tömíteni az ajtókat és ablakokat, illetve más nyílásokat,

d) előkészíteni a gépkocsit a lakóhely esetleges elhagyásához,

e) előkészíteni a gyógyszereket, személyi iratokat, megfelelő ruhát, cipőt, tartós élelmiszert és ivóvizet 2-3 napra,

f) vízhatlan ruhát és cipőt felvenni,

g) biztonságba helyezni azokat az anyagokat, melyek vízzel érintkezve vegyi reakciót indítanak el (mérgek, oldószerek, savak stb.),

h) tájékoztatni a szomszédokat,

i) előkészíteni az állatok evakuálását,

j) előkészíteni az evakuációs csomagot,

k) elhagyni a vízfelületeket, ne tartózkodjunk (még kiszáradt) patakok, folyók közelében sem.

***3. fokozatú riasztás (D3)***

Intenzív esőzés, több mint 70mm 12 óra alatt:

a) betartani a mentőegységek, az önkormányzati és államigazgatási szervek utasításait, követni a tömegtájékoztató eszközökben közzé tett felhívásokat,

b) elhagyni a vízfelületeket, ne tartózkodjunk (még kiszáradt) patakok, folyók közelében sem,

c) biztonságba helyezni azokat az anyagokat, melyek vízzel érintkezve vegyi reakciót indítanak el (mérgek, oldószerek, savak stb.),

d) bezárni és tömíteni az ajtókat és ablakokat, illetve más nyílásokat,

e) kikapcsolni és lezárni az áram, a gáz, a víz fővezetékét.

**Köd**

***2. fokozatú riasztás  (H2)***

Erős köd 100 méternél kisebb látótávolsággal:

Ha a látási viszonyok nem teszik lehetővé, hogy 20 km/óránál nagyobb sebességgel haladjunk, vagy ha a közlekedési út széle nem ismerhető fel világosan, ne üljünk gépkocsiba. Az autópályán keressük meg a legközelebbi pihenőhelyet, és ott várjuk meg, míg a köd feloszlik.

***3. fokozatú riasztás (H3)***

Rendkívül erős köd, 50 méternél kisebb látótávolsággal:

Biztonsági okokból minimálisra korlátozni a közlekedést.